-Չբերեի՛ն, թող ձեզնից մեկնումեկը դառնար քանդված տնտեսության ղեկավարը, ինչո՞ւ նրան ընտրված պաշտոնից հրաժարեցրիք՝ աղաչեցիք, որ գա: Մեկը դու՝ վախեցա՞ր նախորդներիդ խճճած հանգույցում խեղդվելուց: Ինչքան կարողացաք՝ տնտեսությունը հեռացրիք տնտեսություն հասկացությունից, թալանեցիք, բզկտեցիք, մարդը համաձայնեց գալ ու ոտքի հանել, որովհետև մտածեց՝ մինչև Հայաստանը ճգնաժամից դուրս չգա՝ համահայկական ոչ մի հարց չի լուծվի և առաջին հերթին՝ Ղարաբաղինը: Ի դեպ, պաշտոնն ստանձնելիս նա հայտարարեց, որ ազգային համաձայնության քաղաքականություն է վարելու և քո կուսակցությունն էլ այդ հայտարարությանն իր հայտարարությամբ արձագանքեց, թե՝ ,,զորակցելու է վարչապետ Հայկ Սեդրակյանին՝ ինքնիշխան, սոցիալական և իրավական պետության կառուցման գործում,,: Ճի՞շտ եմ հիշում: